Държавен вестник, бр. 2, 2016 г., стр. 13

БРОЙ  2	
Д Ъ Р Ж А В Е Н  В Е С Т Н И К 	
СТР.  13  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА ОБРАЗОВАНИЕТО И НАУКАТА
СПОРАЗУМЕНИЕ
за сътрудничество в областта на образовани-
ето между Министерството на образованието 
и науката на Република България и Минис-
терството на образованието на Китайската 
народна република за периода 2016 – 2019 г.
(Одобрено с Решение № 921 от 20 ноември 
2015 г. на Министерския съвет. В сила от 
1 януари 2016 г.)
Министерството на образованието и наука-
та на Република България и Министерството 
на образованието на Китайската народна ре-
публика, наричани по-долу „двете страни“, с 
цел насърчаване на бъдещото сътрудничество 
в областта на образованието и въз основа 
на Спогодбата за културно сътрудничество 
между правителството на Република Бълга-
рия и правителството на Китайската народна 
република от 6 май 1987 г. се споразумяха 
за следното: 
Член 1
Двете страни насърчават сътрудничество-
то чрез обмен на материали и документи в 
областта на образованието и науката и преки 
контакти между образователните институции.
Член 2
В периода на валидност на това Спора-
зумение двете страни ежегодно разменят 
студенти, докторанти и специализанти за 
пълен или частичен курс на обучение. Броят 
на разменяните учащи се и специализанти 
не трябва да надхвърля 35 човека годишно.
Подборът на кандидатите се извършва от 
изпращащата страна, която предоставя на 
приемащата страна документите на кандида-
тите не по-късно от 30 април всяка година. 
Начинът на тяхното приемане се решава от 
приемащата страна в съответствие с дейст-
ващите в нея разпоредби и процедури.	
Член 3
Двете страни насърчават изучаването и 
изследването на езика и културата на дру-
гата страна, като за целта, в съответствие с 
практическите си нужди, страните разменят 
преподаватели и лектори в своите средни и 
висши училища. Подборът на кандидатите 
се извършва от изпращащата страна, която 
предоставя на приемащата страна докумен-
тите на кандидатите не по-късно от края 
на месец март на текущата година. Всяка от 
страните уведомява другата за приемането 
на кандидата до 30 юни.
Член 4
Ежегодно българската страна отпуска 4 мес- 
та за курсовете по български език и култура 
за китайски българисти: 2 места за участие 
в летните курсове в Софийския университет 
„Св. Климент Охридски“ и 2 места за Вели-
котърновския университет „Св. св. Кирил и 
Методий“.
Българската страна осигурява на четири-
мата участници безплатен пансион – храна и 
нощувки, както и учебна, и културна програма.
Китайската страна или участниците поемат 
транспортните разходи до мястото на провеж-
дането на курсовете.
Член 5
Двете страни подкрепят и насърчават съ-
трудничеството между висшите училища в 
областта на науката и научните изследвания 
по въпроси от взаимен интерес. Конкретните 
направления на сътрудничеството, като тема-
тиката на научните изследвания и финансовите 
условия, се договарят пряко между висшите 
училища на двете страни. 
Член 6
Двете страни насърчават и подпомагат учас-
тието на институциите за висше образование 
в Диалога за образователна политика между 
Китай и държавите от Централна и Източна 
Европа и в Консорциума на институциите за 
висше образование на Китай и държавите от 
Централна и Източна Европа за задълбочаване 
на двустранното сътрудничество и обмен в 
областта на висшето образование. 
Член 7
Двете страни обменят информация и матери-
али за международни научни изяви в областта 
на средното и висшето образование и оказват 
съдействие на специалисти да участват в тях.
Член 8
За срока на действие на това Споразумение 
двете страни обменят по една делегация до 
5 човека за срок до 10 дни за обсъждане на 
важни въпроси съгласно това Споразумение.
Член 9
1. Транспортните разходи на лицата, приети 
за обучение в изпълнение на това Споразу-
мение, до мястото на обучение в приемащата 
страна и обратно се поемат от изпращащата 
страна или кандидата. 
2. Приемащата страна освобождава лица-
та, приети за обучение в изпълнение на това 
Споразумение, от заплащане на такси за обу-
чение и им осигурява безплатно общежитие 
и стипендия в съответствие с разпоредбите на 
действащото законодателство.